text: Mere asfalt i Vejle
  12 september 2016 kl. 10.20
  Vejle Kommune har sat 50 millioner kroner ekstra af til asfalt på byens veje.
  I Vejle går 228 kilometer asfalt under betegnelsen ”lav standard”. Nu giver kommunen de hullede og slidte veje en overhaling.
  Det er resultatet af et ekstra tilskud på 50 millioner kroner, som kommunen vil bruge på asfalt i det næste halve år.
  Pengene kommer fra Teknisk Forvaltning og Økonomiudvalgets reservepulje i Vejle Kommune og skal dække både veje og cykelstier.
  - En investering i asfalt nu er en god investering, som betyder, at vi på sigt kan spare penge på vedligehold, siger formanden for Teknisk Forvaltning i Vejle Kommune Peder Hummelmose i en pressemeddelelse.
  Ifølge kommunen kommer investeringen blandt andet fordi prisen på asfalt i øjeblikket er billig på grund af den lave oliepris.
  